એન્ટિઓક્સિડન્ટથી ભરપુર વેલેરિયન એ એક ઉત્તમ કુદરતી શામક ઔષધી તરીકે જાણીતી છે જે તમારી ઉંઘની ગુણવત્તામાં વધારો કરે છે. આ ચા પીવાથી તમને ઉંઘ આવતા જે સમય લાગે છે તેમાં ઘટાડો થાય છે અને તમને જલદી ઉંઘ આવી જાય છે. તે દુઃખાવા, અનિંદ્રા અને નર્વસનેસમાં પણ લાભપ્રદ છે. સુંદર ફુલવાળા આ છોડનો ઉકાળો એટલે કે ચા ઉંઘતા પહેલાં એક કલાકે પીવો. તમારે આ ઉકાળો થોડાક દિવસ એકધારો પીવો પડશે જેથી કરીને તેની અસર થઈ શકે. માત્ર એટલું ધ્યાન રાખવું કે તેનું વધારે પડતું સેવન ન કરવું, કારણ કે તેનું વધારે સેવન કરવાથી તેની તમને લત લાગી શકે તેમ છે. માટે તેને બે અઠવાડિયાથી વધારે પીવી નહીં.